**CRNA GORA**

**OPŠTINA NIKŠIĆ**

Sekretarijat za uređenje prostora i

zaštitu životne sredine

Broj: 07-350-sl.

Nikšić, 17.02.2021..godine.

**Z A P I S N I K**

sa centralne javne rasprave sačinjen dana 15. 02.2021.godine i 17.02.2021.godine, sa početkom u 12:00 časova, u Sali br.1 Opštine Nikšić povodom razmatranja Predloga Izmjena i dopuna Programa privremenih objekata na teritoriji opštine Nikšić, u prisustvu predstavnika Sekretarijata za uređenje prostora i zaštitu životne sredine, članova komisije za izradu Izmjena i dopuna Programa i zainteresovanih lica.

Napominjemo da je usled velikog interesovanja javnosti, a poštujući epidemiološke mjere održane su i dvije Javne tribine u pomenutim terminima.

Prisutnima se obratila, sekretarka Sekretarijata za uredjenje prostora i zaštitu životne sredine i upoznala sa opštim odredbama i informacijama vezanim za Izmjene i dopune Programa.

Istakla je da se Izmjene i dopune Programa privremenih objekata donose za period važenja Programa, tj.od 2019-2024.godine, na osnovu Odluke o izradi Izmjena i dopuna Programa privremenih objekata. Predmet Izmjena i dopuna Programa jesu lokacije za njihovo postavljanje i osnovni uslovi oblikovanja, postavljanja i korišćenja na teritorije opštine Nikšić. Izmjene i dopune Program sadrzi zone i smjernice sa urbanističkim uslovima a sve u skladu sa Pravilnikom o bližim uslovima postavljanja, odnosno građenja privremenih objekata, uređaja i opreme.

Obzirom na veliko interesovanje korisnika privremenih objekata koji nijesu predviđeni Programom privremenih objekata, kako i zainteresovane javnosti za nove lokacije, Sekretarijat za uređenje prostora i zaštite životne sredine, radi izrade što kvalitetnijih izmjena i dopuna Programa privremenih objekata, uputio je Javni poziv zainteresovanim korisnicima prostora za dostavu inicijativa za izmjene i dopune Programa, odnosno za ucrtavanje privremenih objekata za koje su zainteresovani, a koji su razmotrani u proceduri izrade i donošenja izmjena i dopuna Programa.

U tom cilju zainteresovani korisnici prostora popunavali su Upitnike koji sadrži informacije neophodne za izmjenu i dopunu Programa, koje je u skladu sa Javnim pozivom bilo potrebno dostaviti u periodu od 17.11.2020.godine do 02.12.2020.godine.

Kako bi se na što bolji način sagledao prostorni kontekst, Komisija u pomenutom sastavu je nakon prijema Upitnika obišla tražene lokacije, koje su tražene kroz dostavljanje upitnika.

Nakon detaljne analize prostornog konnteksta, a imajući u vidu izrazito tešku epidemiološku i ekonomsku situaciju nastalu usled epidemije virusa Covid19, u cilju stvaranja okvira za poboljšanje i stimulisanje preduzetništva, sačinjen je Nacrt Izmjena i dopuna Programa privremenih objekata, koji je bio tema Javne rasprave u priodu od 03.02.2021.godine do 18.02.2021.godine.

***Zahtjevi prisutnih građana*** odnosili su se u većini slučajeva na već postojeće lokacije, koje nijesu bile predviđenje važećim Programom privremenih objekata.

***Jedan dio zahtjeva prisutnih građana odnosio*** se na zahtjeve za odobravanje novh lokacija za postavljane priviremenih objekata, u većini slučajeva montažno demontažnih privremenih objekata kao i pokretnh privremenih objekata namjenjenih za trgovinu i usluge i turizam i ugostiteljstvo.

Prisutni građani su posebno stavili akcenat na jako lošu finansijsku situaciju u kojoj se nalaze usled epidemiološke situacija, kao i da postojeći privremeni objekti u većini slučajeva su jednini izvor prihoda zainteresovanih korisnika prostora i istakli bitnost predlaganja traženih lokacija kroz Izmjene i dopune Programa.

Javna rasprava je završena u 14:00h.

**SEKRETAR**

Gorica Fatić, dipl.pravnik s.r.